

**Παράδοση επιταγής στον Χρίστο Δημητρίου από τον ΚΟΑ**

Ο Κυπριακός Οργανισμός Αθλητισμού στέκεται σταθερά και αδιάλειπτα στο πλευρό των αθλητών μας μέσω του Σχεδίου Υποτροφιών και στο πλαίσιο αυτού παραδόθηκε επιταγή στον πρωταθλητή των 800μ. Χρίστο Δημητρίου.

Σε συνάντηση που έγινε το μεσημέρι της Τρίτης 21 Ιουνίου στα γραφεία του ΚΟΑ, ο Πρόεδρος του Οργανισμού Ανδρέας Μιχαηλίδης παρέδωσε την επιταγή στον Χρίστο Δημητρίου, τονίζοντας τη διαχρονική και συνεπή στήριξη του Κυπριακού Οργανισμού Αθλητισμού προς τους αθλητές μας, προκειμένου να συνεχίσουν να διακρίνονται και στον αθλητισμό και στις σπουδές τους, ευχόμενος επιτυχίες και στους δύο τομείς.

Ο Χρίστος Δημητρίου ευχαρίστησε τον ΚΟΑ για την έμπρακτη στήριξή του και υποσχέθηκε να συνεχίσει τη μεγάλη του προσπάθεια και στα δύο σημαντικά κεφάλαια. Στην παράδοση της επιταγής παρευρέθηκαν και τα μέλη του ΔΣ ΚΟΑ Ανδρόνικος Ανδρονίκου, Μιχάλης Ιωάννου, Κάλλη Χατζηιωσήφ και Έλενα Παπακώστα, καθώς και η Λειτουργός του ΚΟΑ Πετρούλα Χαριλάου.